cyanic-selkie/wikianc huggingface dataset:
ஆர்.என்.ஏ குறுக்கீடு
ஆர்.என்.ஏ குறுக்கீடு (RNA interference or RNAi) என்பது உயிரணுவில் ஒரு மரபணுவை வெளிப்படுத்தலை ஒடுக்கும் (silencing) நிகழ்வு ஆகும். இந் நிகழ்வை விலங்குகளில் ஆர்.என்.ஏ குறுக்கீடு என்றும், பயிர்களில் மரபணு ஒடுக்குதல் (Post transcriptional gene silencing) என்றும், பூஞ்சைகளில் கொல்லுதல் (QUELLING) எனவும் அழைக்கப்படும். இந்நிகழ்விற்கு குறு ஆர்.என்.ஏ (microRNAs) மற்றும் சிறு ஆர். என். ஏ (siRNA) போன்றவை ஈடுபடுக்கின்றன. சிறு மற்றும் குறு ஆர்.என்.எ க்களில் சில ஒற்றுமைகள் இருந்தாலும், உருவாக்கத்திலும் ,செயலாக்கத்திலும் சில வேறுபாடுகள் உள்ளன. சிறு ஆர்.என்.எ (siRNA) நோயை எதிர்த்துப் போராடும் ஓர் அரண் போன்ற அமைப்பகாக செயல்படுகிறது. குறு ஆர்.என். ஏ (21-22 nucleotide) கரு அமிலம் அளவுள்ள, ஓரிழை உடைய ஆர்.என்.ஏ ஆகும். இவை மரபணு வெளிப்படுதலின் அளவுகளை (gene expression) கட்டுப்படுத்துவதற்கு முக்கிய பங்காற்றுகிறன. இவை வளர்சிதை மாற்றங்கள் (developmental regulation), புற்றுநோய், இதய, மூளை தொடர்பான வளர்ச்சிகளில் ஈடுபடுவது கண்டுபிடிக்கபட்டுள்ளதால், இதை பற்றி மிகுதியான ஆய்வுகள் தற்பொழுது நடைபெறுகின்றன.
ஆர்.என்.ஏ குறுக்கீடுகள் அனைத்தும் வகையான நிலை கருவுள்ள உயிர்களில் நடைபெறுகிறது என கண்டுபிடிக்கப்பட்டுள்ளது. உயிரியல் நிகழ்வின் சில வேளைகளில், ஓரிழை ஆர்.என்.ஏ, ஈரிழை ஆர்.என்.ஏ-வாக மாற்றப்படும். இவ்வாறு ஈரிழை ஆர்.என்.ஏ வாக மாற்றப்படும் வேளைகளில், இவை சிறு அளவுகள் கொண்ட 18-20 இணைகளாக ஆக்கப்படுகின்றன. இந் நிகழ்விற்கு டைசர் என்னும் நொதி (ஈராக்கி நொதி) இன்றியமையாததாகும். பின் இச்சிறு ஆர்.என்.ஏ-க்கள் மேலும் சில புரதங்களோடு இணைந்து ஒரு கலவையாக மாற்றம் அடைகிறது. இக்கலவை ரிபோ கரு அமிலத்தால் தூண்டிய ஒடுக்கும் கலவை (RISC, RNA-induced silencing complex) என பெயர்பெரும். இக்கலவை, செய்தி ஆர்.என்.ஏ க்களில் பிணைந்து ஆர்.என்.ஏ ஒடுக்குதல அல்லது மரபணு வெளிப்படுத்தலை தடுத்து விடும். மரபணு வெளிப்படுத்தலை சிறு ஆர்.என்.ஏ க்கள் கட்டுப்படுத்துவதால், இவைகள் ஆய்வுகளில் மிகையாக பயன்படுத்தப்படுகிறது. செயற்கை முறையில் உள்-செலுத்தப்படும் சிறு ஆர்.என்.ஏ-க்களால், ஒரு மரபணு வெளிப்படுத்தலை கட்டுப்படுத்தக் கூடும். இப்பண்புகளே ஒரு உயிரியல் நிகழ்வுளில் ஈடுபடும் மரபணுக்களை கண்டுபிடிக்க உதவி புரிவதோடு, உயிர் தொழில் நுட்பத்திலும், மருத்துவத்திலும் மிக முக்கிய பங்காற்றுகின்றன.
வரலாறும் கண்டுபிடிப்பும்
ஆர்.என்.ஏ குறுக்கீடு கண்டுபிடிக்கப்பட்ட நிகழ்வு தற்காலிகமாகவும் எதிர்பாரமால் நிகழ்ந்த நிகழ்வு ஆகும். நாம் அனைவரும் அறிந்த (Petunia) வில் முதன் முறையாக இந்நிகழ்வு கண்டறியப்பட்டது. நாம் காணும் மலரின் நிற அமைவு என்பது நிறமிகள் (Chalcone) இருக்கும் அளவை பொருத்து அமையும். இந் நிறமிகள் அமைவிற்கு சால்கோன் உற்பத்தி நொதி (Chalcone synthetase) இன்றியமையாத ஒன்றாகும். பொதுவாக காகிதபூ இளம்சிகப்பு நிறத்திலும் அல்லது கரு ஊதா நிறத்திலும் அமெரிக்காவில் காணப்படும். மிகையான நிறமிகள் அமைந்தால்கருமை நிறத்திலும், மாறாக குறைவாக அமைந்தால் இளம் சிகப்பு நிறத்திலும் காணப்படும். 1990 ஆண்டு அமேரிக்கா மற்றும் நெதர்லாந்து நாட்டில், சில ஆய்வாளர்கள் சால்கோன் உற்பத்தி நொதியின் மரபணு பகுதிகள் (coding region) இச்செடியில் செலுத்தினர். மிகையாக இந் நொதி வெளிப்பட்டால் நிற அமைவை கொடுக்கும் நிறமிகள் (chalcone) மிகையாக உற்பத்தி செய்யப்பட்டு கருமையான நிறத்தை கொடுக்கும் என எதிர்பார்த்தனர். அதற்கு மாறாக வெளிப்பட்ட மலரின் நிறமோ முழுமையான வெள்ளை அல்லது குறைவான வெள்ளை நிறத்தை கொண்டமைந்தது. இம்மலரை மேலும் ஆய்வு செய்த பொழுது, மிகையாக வெளிப்படும் என எதிர்பர்ர்க்கப்பட்ட சால்கோன் நொதியின் வெளிப்பாடு, இயற்கையான உள்ள இளம்சிகப்பு அல்லது கரு ஊதா மலரை விட குறைவாக காணப்பட்டது. இருந்தபோதிலும் இவ்வாய்வில் ஏன், எப்படி நிகழ்கிறது என்பதை விவரிக்கவில்லை.
இவ்வாய்வு வெளிவந்த சில காலங்களில், இதனையொட்டிய நிகழ்வு நீவ்ரோச்போர (Neurospora crassa) என்னும் பூஞ்சையில் அறியப்பட்டது. இதனை கொல்லுதல் (quelling) என்ப்பெயரிட்டபோதும், ஆய்வாளர்கள் இதனை காகிதபூவில் நிகழ்ந்த நிகழ்வில் ஒப்பிட மறந்து விட்டனர். காகிதபூவில் நிகழ்வில் மேற்கொண்ட மறு ஆய்வில், உள்-செலுத்தப்படும் செய்தி ஆர்.ஏன்.ஏ க்கள் அழிக்கப்படுகின்றன என அறியப்பட்டது. இதனை மரபணு ஒடுக்குதல் என அழைத்தபோதும், இதனின் செயலாக்கம் அறியப்படவில்லை.
Petunia அறியப்பட்ட மரபணு ஒடுக்குதல் நிகழ்விற்கு பின்னர், தாவர தீ நுண்ம ஆய்வாளர்கள் மேற்கொண்ட சில ஆய்வுகளிலும் எதிர்பாராவிதமாக மரபணு ஒடுக்குதல் நிகழ்வினை கண்டனர். ஆய்வாளர்கள் தீ நுண்ம நோய்க்கு எதிரான நோய் எதிர்ப்புத் தன்மை கொண்ட பயிர்களை கொண்டுவர தீவிர ஆய்வை மேற்கொண்டு இருந்தனர். பொதுவாக தீ நுண்ம மரபணுவை பயிர்களில் செலுத்தி மரபணு மாற்றம் செய்யப்பட பயிர்களுக்கு மரபீணி பயிர் எனப்பெயர். உள்-செலுத்தப்படும் தீ நுண்ம மரபணுக்கள், பயிர்களுக்கு தீ நுண்மத்தை எதிர்த்து வாழும் எதிர்ப்புத் தன்மைஏய் கொடுக்கும். இவ்வாறு ஏற்படும் நிகழ்வுக்கு நோயூட்டி மூலமாக பெறப்படும் எதிர்ப்புத் தன்மை (Pathogen derived resistance or PDR) எனப்படும். இந்நிகழ்வு நன்கு அறியப்பட்ட ஒன்றாகும்.
இக்காலகட்டத்தில், தீ நுண்ம ஆய்வாளர்கள் ஒரு பயிர் மரபணுவை வெளிப்படுத்த, பயிர்களை தாக்கும் தீ நுண்மங்களை பயன்படுத்த தொடங்கினர். இதற்குத் தீ நுண்மங்களில் புற உறை (coat protein) மரபணு வரிசைகளை நீக்கி, அவ்விடங்களில் நாம் மிகையாக வெளிப்படுத்த விரும்பும் பயிர் மரபணுவின் மரபு வரிசைகளை படிவாக்கம் செய்வர். பின் இவைகள் பயிர்களில், செலுத்தப்படும் பொது, பல்கி பெருகும் தீ நுண்மங்களால், படிவாக்கம் செய்யப்பட்ட மரபணு மிகையாக வெளிப்படும் என எதிர்பார்க்கப்பட்டது. மாறாக, மிகையாக வெளிபடுவதற்கு பதிலாக அம் மரபணு அழிக்கபடுகிறது என கண்டறியப்பட்டது. இந் நிகழ்வு தீ நுண்மத்தால் தூண்டப்பட்ட மரபணு ஒடுக்குதல் (Virus induced gene silencing) என பெயரிடப்பட்டது. இந் நிகழ்வும், காகிதபூவில் ஏற்பட்ட நிகழ்வும் கூட்டாக மரபணு ஒடுக்குதல் (Post transcriptional gene silencing) என அழைக்கப்பட்டது.
மேற்கண்ட கண்டுபிடிப்புக்கு பின், பல ஆய்வாளர்கள் பல்வேறு உயிரினங்களில் ஆய்வு மேற்கொண்டனர். 1998 ஆம் ஆண்டு, மெல்லோ மற்றும் ஆன்றவ் பயர் (Mello and Andrew Fire) C.elegans இல், ஈரிழை ஆர்.ஏன்.ஏ (dsRNA) க்களை உள்-செலுத்தும் போது மரபணுக்கள் அழிக்கப்படுகின்றன என்பதை கண்டறிந்தனர். இக்கண்டுபிடிப்புக்காக அவர்களுக்கு, 2006 ஆம் ஆண்டு மருத்துவத்திற்கான நோபல் பொற்கிழியேய் பெற்றனர்.
செயலாக்கம்
ஆர்.என்.ஏ குறுக்கீடு என்பது ஆர்.என்.ஏ அளவுகளில் நடக்கும் ஒரு மரபணு ஒடுத்தல் நிகழ்வு ஆகும். இந்நிகழ்வு ரிபோ கரு அமிலத்தால் தூண்டப்பட்ட கலவையால் நடப்பது ஆகும். மேலும் இந்நிகவு டைசர் என்னும் ஆர்.என்.ஏ க்களை களையும் நொதியால் ஏற்படுவை. டைசர் நொதி ஈரிழை ஆர்.என்.ஏ க்களை வெட்டி 21-24 துகள்களாக மாற்றும் தன்மை உடையது.
உயிரியல் நிகழ்வுகளில் எப்போழுதுஎல்லாம் ஆர்.என்.எ ஈரிழையாக மாற்ற படுகிறதோ, அவைகளை 21-25 துகள்களாக வெட்டி தள்ளுவதற்கு டைசர் (dicer) என்கிற நொதி வருகிறது. இவ்நொதி ஆர்.என்.எ சு என்கிற (RNAse), ஆர்.என்.எ களை வெட்டி களைய பயன்படும்) என்னும் பிரிவில் வரும் நொதியாகும். இவ்வாறு வெட்டி களையப்படும் இந்த 21-25 துகள்கள்,  சிறு ஆர்.என்.எ என அழைக்கப்படும்.
இக்கலவை, சிறு ஆர்.என்.எ களை அதற்குரிய மரபணு பகுதிகளில் ( target  genes)  இணைய (bind)  உதவிபுரிகிறது. சிறு ஆர்.என்.எ கள்  அதற்குரிய மரபணு பகுதிகளில் ( target genes, ex. virus genes) நேர்த்தியான பிணைப்புகளோடு (near complementarity), இணைந்து ஒரு  முனையம் மாக அல்லது ஒரு தொடக்க புள்ளியாக (primer) காக செயல்படுகிறது. இவ் பிரைமர் இணைந்த இடங்களை ஆர்.என்.எ சார்ந்த ஆர்.என்.எ பாலிமரசு ஒரு தொடர் வினைபுரிந்து ஈரிழை ஆர்.என்.எ வாக மாற்றி விடுகிறது. மாற்றப்படும் ஈரிழையெய்,  டைசர் வெட்டி  களைந்து சிறு சிறு துகளாக மாற்றப்படும். இந்நிகழ்வால் ஒரு மரபணுவின் முழு ஆர்.என்.ஏ க்களும் முழுமையாக அழிக்கப்படுகின்றன. இந் நிகழ்விற்கு மரபணு ஒடுக்குதல் (post-transcription gene silencing) என அழைக்கப்படும். மேலும் இந்நிகழ்வு ஆர்.என்.எ அளவில் முடிந்து விடும்.
ஈரிழை ஆர்.என்.ஏ களைதல் (dsRNA cleavage)
உடல் மரபணுக்களில் எப்பொழுதெல்லாம் ஈரிழை ஆர்.என்.ஏ உருவாக்கம் அடையும் வேளைகளில், டைசர் (ஈரிழை களை நொதி) செயலாக்கம் ஆக்கம் பெருகிறது. ஈரிழை களை நொதி, அப்பெயருக்கு ஏற்ப ஈரிழை ஆர்.என்.ஏ க்களில் பிணைந்தது சிறுசிறு (21-25) துகள்களாக வெட்டி களைகின்றன. மேலும் இந் நொதி பிணைந்து களையும் பொது ஏற்படும் சிறு மாற்றங்களினால், களையப்படும் ஆர்.என்.ஏ க்களின் அளவுகளில் சிறு மாற்றங்கள் ஏற்படுகின்றன். இச்சிறு ஆர்.என்.ஏ க்களே சிறிய குறுக்கீட்டு ஆர்.என்.ஏ க்கள் என அழைக்கப்படுகின்றன. பின் இச்சிறு ஆர்.என்.ஏ க்களில் சில வகையான புரதங்கள் (அர்கொனட்)பிணைந்து ஒரு கலவையை உருவாக்குகிறது. சிறு ஆர்.என்.எ மேலும் பல புரதங்களோடு இணைந்து ஒரு கலவையாக மாற்றம் அடைகிறது. இக்கலவை ரிபோ கரு அமிலத்தால் தூண்டிய ஒடுக்கும் கலவை (RISC, RNA-induced silencing complex) என பெயர் பெறும்.
இக்கலவை, சிறு ஆர்.என்.எ களை பிரித்து (ஈரிழை ஓரிழை மாற்றப்படும்) அதற்குரிய மரபணு பகுதிகளில் (target genes) பிணைந்துகொள்ள (bind) உதவிபுரிகிறது. சிறு ஆர்.என்.எ கள் அதற்குரிய மரபணு பகுதிகளில் (target genes, ex. virus genes) நேர்த்தியான பிணைப்புகளோடு (near complementarity), இணைந்து ஒரு முனையம் மாக அல்லது ஒரு தொடக்க புள்ளியாக பிரைமர் (primer)ஆகச் செயல்படுகிறது. இவ் பிரைமர் இணைந்த இடங்களை ஆர்.என்.எ சார்ந்த ஆர்.என்.எ பாலிமரசு ஒரு தொடர் வினைபுரிந்து ஈரிழை ஆர்.என்.ஏ-வாக மாற்றி விடுகிறது. மாற்றப்படும் ஈரிழையை, டைசர் வெட்டி களைந்து சிறுசிறு துகளாக மாற்றப்படும். இவ்வாறாக இந் நிகழ்வு தொடந்து நிகழ்வதால், ஒரு முழுமையான அழிவு, ஆர்.என்.ஏ மட்டத்தில் நடைபெறும். இந்நிகழ்வால் ஒரு மரபணுவின் முழு ஆர்.என்.ஏ க்களும் முழுமையாக அழிக்கப்படுகின்றன. இந் நிகழ்விற்கு மரபணு ஒடுக்குதல் (post-transcription gene silencing) என அழைக்கப்படும்.
குறு ஆர்.என்.ஏ க்கள்
குறு ஆர்.என். எ (21-22 nucleotide) கரு அமிலம் அளவுள்ள, ஓரிழை உடைய ஆர்.என்.எ ஆகும். இவைகள் மரபணு வெளிப்படுதலின் அளவுகளை (gene expression) கட்டுப்படுத்துவதற்கு முக்கிய பங்காற்றுகிறது. இவை வளர்சிதை மாற்றங்கள் (developmental regulation), புற்றுநோய், இதய, மூளை தொடர்பான வளர்ச்சிகளில் ஈடுபடுவது கண்டுபிடிக்கபட்டுள்ளதால், இதை பற்றிய மிகையான ஆய்வுகள் தற்பொழுது நடைபெறுகின்றன.
உற்பத்தி மற்றும் முதிர்வாக்கம் (Formation and Processing)
thumb|300px|குறு ஆர்.என்.ஏ உற்பத்தி மற்றும் அதனின் செயலாக்கத்தை விளக்கும் படம். முதலில் குறு ஆர்.என்.ஏ க்கள் முந்திய ஆர்.என்.ஏ. வில் (precursor RNA) மரபணு சாரா பகுதிகளில் (introns) இருந்து பிரிக்கப்பட்டு உயிரணுவின் கருவுக்கு வெளியில் மாற்றப்படும். பின் இவைகள் டைசர் (daicer) என்னும் நொதியால் 21-22 பிரிக்கப்பட்டு சில புரதங்களோடு இணையும். இக்கலவைக்கு ஆர்.என்.ஏ வால் தூண்டப்பட்ட ஒடுக்கும் கலவை (RNA induced silencing complex) எனப்பெயர். பின் இவைகள் செய்தி ஆர்.என்.ஏ. (mRNA) வில் பிணைக்கப்பட்டு புரத உற்பத்தியேய் அல்லது செய்தி ஆர்.என்.ஏ க்களை முழுவதும் அழிக்கும் வல்லமை கொண்டவை
தாவரங்களில் குறு ஆர்.என்.எ, தனக்கு உரிய செய்தி ஆர்.என்.எ க்களில் (target mRNA) மிக நேர்த்தியான (perfect complementarity) பிணைப்புகளை கொண்டுள்ளதால், முழுமையான மரபணு வெளிப்படுத்தலை கட்டுக்குள் கொண்டுவருகின்றன. சுருக்கமாக சொல்வதென்றால் ஒரு முழுமையான அழிவு ஆர்.என்.எ அளவில் முடிக்கப்படும் (post-transcription level).
விலங்குகளில் குறு ஆர்.என்.எ, தனக்கு உரிய செய்தி ஆர்.என்.எ க்களில் (target mRNA at 3' UTR) மிக குறைவான (imperfect complementarity) பிணைப்புகளை கொண்டுள்ளதால், இவைகள் குறிபிட்ட மரபணுவின் (target mRNA) புரத சேர்க்கையேய் உற்பத்தியெய் தடுக்குகின்றன (blocking the protein translation). இவ்வழியாக குறு ஆர்.என்.எ அளவுகளில் (ஏற்றமோ அல்லது இறக்கமோ) சிறிய அளவுகளில் மாற்றம் ஏற்பட்டாலும், ஒரு மரபணு அளவுகளில் ஏற்படும் மாற்றங்களினால் இடர்வுகள் ஏற்படுகின்றன.
ரிபோ கரு அமிலத்தால் தூண்டிய ஒடுக்கும் கலவையின் செயலாக்கம்- RISC Activation and Mechanisms
ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex, RISC) என்பது சிறு ஆர்.என்.ஏ அல்லது குறு ஆர்.என்.ஏ (siRNA or miRNA) பிணைந்த பல புரதங்களின் ஒரு தொகுப்பு ஆகும். அர்கொனாட் (Argonaute) என்னும் ஒரு வகை புரதங்கள் இக்கலவையில் இணைந்து, சிறு அல்லது குறு ஆர்.என்.ஏ ஈரிழைகளை, ஓரிழையாக பிரிக்கின்றன. மேலும் பிரிக்கப்பட்ட ஓரிழை சிறு அல்லது குறு ஆர்.என்.ஏ க்களை, அதற்கான இலக்கு செய்தி ஆர்.என்.ஏ (messenger RNA) இணைய ஒரு வழிகாட்டியாக செயல்படுகின்றன. இவ்வாறு இணையபட்ட சிறு ஆர்.என்.ஏ, செய்தி ஆர்.என்.ஏ களை மரபணு வெளிபடுதலை முழுமையாக அழிகின்றன.
குறு ஆர்.என்.ஏ க்களோ செய்தி ஆர்.என்.ஏ களை மரபணு வெளிபடுதலை முழுமையகாவோ அல்லது குறிபிட்ட மரபணுவின் புரத உற்பத்தியெய் தடுக்கின்றன.பின்னாளில்  ரிபோ கரு அமிலத்தால் தூண்டிய ஒடுக்கும் கலவையில் மற்றொரு புரதமான (Fragmentation retardation protein) இணைக்கிறது என கண்டுபிடிக்கப்பட்டது.
அண்மையில் குறு ஆர்.என்.ஏ கள் மரபணு வெளிபடுதலை தடுக்கின்றன என்பதற்கு மாறாக (miR-373), அவைகள் தொடரிகளோடு (Promoter) இணைந்து ஒரு மரபணு வெளிபடுதலை ஊக்குவிக்கும் என்பதை அறிந்துள்ளார்கள். இவ்விடத்தில் ஒடுக்கும் கலவை என்பதற்கு பதிலாக ஊக்குவிக்கும் கலவை ஒன்று இருக்கும் என ஆய்வாளர்கள் கருதுகிறார்கள்.
மேலும் சில குறு ஆர்.என்.ஏ கள் (miR-320) தொடரிகளோடு மற்ற புரதங்களோடு இணைந்து, தொடரியில் மாற்றங்களை (methylation) கொண்டு வருவதாலும் மரபணு வெளிபடுதலை மட்டுப்படுத்தும். இந் நிகழ்வை எபிமரபியல் மாற்றம் (epigenetic modiifcation) எனப் பெயர்.
உயிரியல் நிகழ்வுகளில் பங்கேற்றல்
உடலக பாதுகாப்பு:
ஆர்.என்.ஏ குறுக்கீடு என்னும் நிகழ்வு ஒரு பாதுகாப்பு அரணாகவும், நோயைத் தூண்டும் தீ நுண்மங்களில் காக்கும் ஒரு காவலனாகப் பயிர்களிலும் விலங்குகளிலும் உள்ளது. பயிர்களில் எழு வகையான டைசர் நொதி இருப்பதாக கண்டறியப்பட்டுள்ளது. இவை உள்-நுழையும் தீ நுண்மங்களை வெட்டி களைந்து, தீ நுண்மங்களின் பல்கிப் பெருகுதை தடுக்கின்றன. இந்நிகழ்வை மட்டுபடுத்துவதற்கென தீ நுண்மங்களின் சில மரபணுக்கள் உள்ளன. இவற்றைப் பற்றி சிறு ஆர். என். ஏ என்ற கட்டுரையில் விரிவாக காணலாம்.
விலங்கு உயிரணுக்களில், பயிர்களில் காணப்படுவதைப் போல் அன்றி, மூன்று டைசர் நொதிகளே கண்டறியப்பட்டுள்ளன. நோய் எதிர்ப்புத் தன்மையில் ஈடுபடுவதற்கான ஆய்வுகள் மிக குறைவாகவே நடந்துள்ளன.
மரபணு ஒருங்கமைவு நிகழ்வுகளில்:
குறு ஆர்.என்.ஏ க்கள், ஒருமரபணு (செய்தி ஆர்.என்.ஏ ) பகுதியில் இணைந்து, மரபணு புரதமாக மாற்றப்படும் நிகழ்வை தடுத்து விடும். இதனைக் கொண்டு, குறு ஆர்.என்.ஏ எண்ணிக்கை கூடுதலாக இருந்தால், ஒரு மரபணு குறைவாகவும், இல்லையெனில் ஒரு குறு ஆர்.என்.ஏ எண்ணிக்கை குறைவாக இருந்தால் ஒரு மரபணு கூடுதலான வெளிப்படும். தவளை தனது தலை பிரட்டை நிலையில் இருந்து ஒரு முழு தவளையாக மாறி வருவதற்கு, குறு ஆர்.என்.ஏ அளவுகளில் ஏற்படும் மாற்றமே காரணம். மேலும் புற்றுநோயில் ,குறு ஆர்,என்.ஏ களில் அளவுகளில் ஏற்படும் மாற்றம் நோயின் வீரிய தன்மையை மிகுதியாக்குகின்றன.
மேற்கோள்கள்
பகுப்பு:ஆ.என்.ஏ பகுப்பு:மூலக்கூற்று மரபியல் பகுப்பு:மூலக்கூற்று உயிரியல்
செங்கை சிவம்
செங்கை சிவம், (Chengai Sivam) என்பவர் தம்ழிநாட்டினைச் சார்ந்த இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் திராவிட முன்னேற்றக் கழகம்(திமுக) கட்சி சார்பாக, பெரம்பூர் தொகுதியில் தமிழ்நாடு சட்டமன்றத் தேர்தல், 1989 மற்றும் தமிழ்நாடு சட்டமன்றத் தேர்தல், 1996 ஆகிய தேர்தல்களில் போட்டியிட்டு வெற்றிபெற்றார். இத்தொகுதி பட்டியல் சாதியினரும் மற்றும் பட்டியல் பழங்குடியின வேட்பாளர்களும் போட்டியிடக்கூடிய தனித்தொகுதியாகும். 2022 இல் சென்னையின் மேயராக தேர்தெடுக்கப்பட்ட இரா. பிரியா அவர்களின் மாமா செங்கை சிவம்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள்
கொடுமுடி பாலாம்பாள் சுந்தராம்பாள்
'''கே. பி. சுந்தராம்பாள் என அறியப்படும் கொடுமுடி பாலாம்பாள் சுந்தராம்பாள்''' (அக்டோபர் 11, 1908 - செப்டம்பர் 19, 1980) தமிழிசை, நாடகம், அரசியல், திரைப்படம், ஆன்மிகம் எனப் பலதுறைகளிலும் புகழ் ஈட்டியவர். இவர் கொடுமுடி கோகிலம் என்றும் அழைக்கப்பட்டார்.
இளமைப்பருவம்
ஈரோடு மாவட்டத்திலுள்ள கொடுமுடியில் கிருஷ்ணசாமி–பாலாம்பாள் தம்பதியருக்கு மகளாக பிறந்தார். இவருக்கு கனகசபாபதி, சுப்பம்மாள் என்ற இரண்டு சகோதரர்கள். இளம்வயதிலேயே தந்தையை இழந்தார். தனது சகோதரர்களின் ஆதரவால், குடும்பத்தை நடத்தி வந்தார் தாயார். 'கொடுமுடி லண்டன் மிஷன் பள்ளி'யில் கல்வி கற்றார் சுந்தராம்பாள்.
குடும்ப வறுமைநிலை காரணமாக இவர் ரயில்களில் பாடி பிச்சை எடுத்து வந்ததாகவும், அப்போது ஒரு நாள் நடேசையர் என்பவர் இவரது பாடும் திறமையைக் கண்டு இவரை ஒரு நாடகக் கம்பெனியில் சேர்த்துவிட்டதாகவும் சுந்தராம்பாள் ஒரு பேட்டியில் தெரிவித்துள்ளார்.
நாடக வாழ்வில்
thumb|இள வயதில் சுந்தராம்பாள் வேலுநாயர் - ராஜாமணி அம்மாள் நாடகக் குழுவினர் நல்லதங்காள் நாடகம் நடத்த கரூருக்கு வந்திருந்தனர். அந்த நாடகத்தில் நல்லதங்காளின் மூத்த பிள்ளையான ஞானசேகரன் வேடத்தை சுந்தராம்பாள் ஏற்று ஆண் வேடத்தில் நடித்தார். ''பசிக்குதே! வயிறு பசிக்குதே'' என்ற பாட்டை மிக அருமையாகப் பாடி ரசிகர்களிடன் ஏகோபித்த பாராட்டைப் பெற்றார். தொடர்ந்து நாடகங்களில் நடிக்கத் தொடங்கினார். சொந்தக் குரலிலேயே பாடி நடித்தார்.
1917−ல் கொழும்பு சென்று நடிக்கத் தொடங்கினார். இலங்கையின் பல ஊர்களிலும் இவர் நடித்த நாடகம் நடைபெற்றது. 1929களில் நாடு திரும்பினார்.
வள்ளி திருமணம், நல்லதங்காள், கோவலன், ஞானசெளந்தரி, பவளக்கொடி போன்ற அக்காலத்தில் புகழ்பெற்ற நாடகங்களில் நடித்தார்.
கிட்டப்பாவுடன் திருமணம்
மீண்டும் கே.பி.எஸ். 1926−ல் கொழும்புக்கு நாடகக் குழுவுடன் சென்றார். கே.பி.எஸ் புகழ் பரவலாக வளர்ந்திருந்தது. அக்காலத்தில் எஸ். ஜி. கிட்டப்பா தனது குரல் வளத்தால் நடிப்பால் பலரது கவனத்தைப் பெற்று புகழுடன் இருந்து வந்தார். கொழும்பில் கேபிஎஸ் உடன் இணைந்து கிட்டப்பா நடிக்க ஆரம்பித்தார்.
1926ஆம் ஆண்டு சுந்தராம்பாள் - கிட்டப்பா நடித்த வள்ளிதிருமணம் அரங்கேறியது. இருவரும் பின்னர் திருமணம் புரிந்து கொண்டனர்.
பல்வேறு இசைத் தட்டுகளில் கேபிஎஸ் பாடல்கள் பதிவு செய்யப்பட்டு எங்கும் ஒலிக்கத் தொடங்கின.
1933−ல் டிசம்பர் 2இல் கிட்டப்பா காலமானார். அப்போது அவருக்கு வயது 28. சுந்தராம்பாளுக்கு வயது 25. அன்றிலிருந்து அவர் வெள்ளை சேலைக் கட்டத்தொடங்கினார். எந்தவொரு ஆண் நடிகருடனும் ஜோடி சேர்ந்து நடிப்பதில்லை என சபதம் மேற்கொண்டார். அதைக் கடைசி வரை காப்பாற்றி வந்தார்.
நீண்டகாலமாக பொதுவாழ்க்கையில் இருந்து ஒதுங்கி இருந்த கேபிஎஸ் 1934−ல் நந்தனார் நாடகத்தில் நடித்தார். தொடர்ந்து பல நாடகங்களை நடத்தி வந்தார். அவைகளில் பெரும்பாலும் அவர் ஆண் வேடம் தரித்து பெண் வேடத்துக்கு வேறு பெண் நடிகர்களை அமர்த்தியிருந்தார்.
திரைப்படத் துறையில்
பக்த நந்தனார் என்னும் படத்தில் நந்தனார் வேடம் பூண்டு நடித்தார். பக்த நந்தனாரில் மொத்தம் 41 பாடல்கள். இவற்றில் சுந்தராம்பாள் பாடியவை 19 பாடல்கள். 1935இல் இப்படம் வெளிவந்தது.
தமிழிசை முதல் மாநாட்டு இசையரங்கில் (ஜனவரி 4, 1944) கலந்து கொண்டார்.
தொடர்ந்து ஔவையார் என்ற படத்தில் ஔவையார் வேடமேற்று நடித்தார். இப்படம் 1953−ல் வெளிவந்தது. 'பொறுமை யென்னும் நகையணிந்து', 'கன்னித் தமிழ்நாட்டிலே - வெண்ணிலவே' போன்ற பாடல்கள் பிரசித்தமானவை. ஒளவையார் படத்தில் 48 பாடல்கள். இவற்றில் சுந்தராம்பாள் பாடியவை 30.
1964 பூம்புகார் படம் வெளிவந்தது. இப்படத்தில் கவுந்தி அடிகள் பாத்திரத்தை சுந்தராம்பாள் ஏற்று நடித்திருந்தார்.
மகாகவி காளிதாஸ் (1966), திருவிளையாடல் (1965), கந்தன் கருணை (1967), உயிர் மேல் ஆசை (1967), துணைவன் (1969), சக்தி லீலை (1972), காரைக்கால் அம்மையார் (1973), திருமலை தெய்வம் (1973), மணிமேகலை (பாலசன்யாசி) உள்ளிட்ட 12 படங்களில் சுந்தராம்பாள் பாடி நடித்தார்.
அரசியலில்
காங்கிரஸ் பிரச்சாரங்களில் சுந்தராம்பாள் தவறாது ஈடுபட்டு வந்தார். கதர் இயக்கம், தீண்டாமை ஒழிப்பு, வெள்ளை ஏகாதிபத்திய எதிர்ப்பு ஆகிய பாடல்களையும் பாடி வந்தார். காமராசர் ஆட்சியின் போது 1958 ஆம் ஆண்டில் தமிழ்நாடு சட்டமன்ற மேலவை உறுப்பினராகத் தேர்ந்தெடுக்கப்பட்டார்.
வெளி இணைப்புகள்
பகுப்பு:இந்தியத் தமிழ் நாடக நடிகர்கள் பகுப்பு:தமிழ்த் திரைப்பட நடிகைகள் பகுப்பு:கருநாடக இசைப் பாடகர்கள் பகுப்பு:இந்தியத் திரைப்படப் பாடகர்கள் பகுப்பு:இசைப்பேரறிஞர் விருது பெற்றவர்கள் பகுப்பு:1908 பிறப்புகள் பகுப்பு:1980 இறப்புகள் பகுப்பு:20 ஆம் நூற்றாண்டுக் கருநாடக இசைக் கலைஞர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:தமிழ்ப் பெண் இசைக் கலைஞர்கள் பகுப்பு:தமிழக அரசியல்வாதிகள் பகுப்பு:தமிழக சட்டமன்ற மேலவை உறுப்பினர்கள் பகுப்பு:ஈரோடு மாவட்ட நபர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய நடிகைகள் பகுப்பு:தமிழ்நாட்டு நடிகைகள் பகுப்பு:தமிழ்நாட்டுப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:பத்மசிறீ விருது பெற்ற கலைத் துறையினர்
மனகோர்
மனகோர் (Manacor) நடுநிலக்கடலில் அமைந்துள்ள மயோர்க்கா தீவில் அமைந்துள்ள ஓர் நகராட்சி ஆகும். இது எசுப்பானியாவின் தன்னாட்சி பெற்ற சமூகங்களில் ஒன்றான பலேரிக் தீவுகளின் அங்கமாகும். புகழ்பெற்ற டிராக் குகைகள் இருக்கும் போர்ட்டோ கிறிஸ்டோ, கலாசு போன்ற சுற்றுலாத் தலங்களைக் கொண்டுள்ளது. இங்குள்ள தெருச்சந்தைகள் மிகவும் புகழ்பெற்றவை. ஒவ்வொரு திங்களன்றும் இங்கு செயற்கை முத்துக்களையும் அறைகலன்களையும் வாங்க சுற்றுலாப் பயணிகள் திரள்கின்றனர்.
மேற்சான்றுகள்
பகுப்பு:எசுப்பானிய நகரங்கள்
தீப்சின் புனித இணையர் படை
உருவாக்கம்
324 கி.மு. இல் ஏதெனியன் கிரேக்க உரைநடை வரலாற்று ஆசிரியரான டினார்கஸ் எழுதிய அகெய்ன்ஸ்ட் டெமோஸ்தீனஸ் சொற்பொழிவானது, புனித இணைப்படை குறித்து எஞ்சியிருக்கும் பழைய பதிவு ஆகும். புனித இணைப்படை அதன் தளபதியான பெலோப்பிடாசால் வழிநடத்தப்பட்டதாக அவர் அதில் குறிப்பிடுகிறார். மேலும் தீப்சின் (போயோட்டியா) இராணுவத்திற்கு தலைமை தாங்கிய எபமினோண்டாசுடன் சேர்ந்து, லியூக்ட்ரா சமரில் (கிமு 371) எசுபார்த்தன்களை தோல்வியுறச் செய்தனர். thumb| காட்மியாவின் [[தீப்ஸ், கிரேக்கம்|பண்டைய தீபன் கோட்டையின் இடிபாடுகள்]] கிரேக்க வரலாற்றாளரான புளூட்டாக் (கி.பி. 46-120) புனித இணைப்படை குறித்து எஞ்சியிருக்கும் தரவுகளை எழுதியவராவார். காட்மியாவின் தீபன் கோட்டையை ஆக்கிரமித்திருந்த எசுபார்த்தன் துணைப்படை வெளியேற்றப்பட்ட சிறிது காலத்திற்குப் பிறகு, புனித இணைப்படையானது முதலில் போயோடாரான கோர்கிடாசால் உருவாக்கப்பட்டது என்று அவர் பதிவு செய்துள்ளார். கி.பி இரண்டாம் நூற்றாண்டய மாசிடோனிய எழுத்தாளர் பாலியானஸ் தனது ஸ்ட்டாகெம்ஸ் இன் வார் நூலில் கோர்கிடாசை புனித இணைப்படையின் நிறுவனராக பதிவு செய்துள்ளார். இருப்பினும், டியோ கிரிசோஸ்டம் (கி.பி. 40-120), ரோட்சின் ஐரோனிமஸ் (கி.மு. 290-230), நௌக்ராட்டிசின் அதீனியஸ் (கி.பி. 200) ஆகியோர் இப்படையை உருவாக்கிய பெருமையை எபமினோண்டாசுக்கு அளித்துள்ளனர்.
புனித இணைப்படை உருவாக்கப்பட்ட காலம் என பொதுவாக ஏற்றுக்கொள்ளப்படுவது கிமு 379 - 378 க்கு இடையிலான காலம் என்பது ஆகும். இதற்கு முந்தைய, தீபன் படைகளில் வீரர் எண்ணிக்கை 300 ஆக இருந்ததாக குறிப்புகள் காணப்படுகின்றன. எரோடோட்டசு (கி.மு. 484-425), துசிடிடீஸ் (கி.மு. 460-395) ஆகிய இருவரும் பாரசீகர்களுடன் கூட்டு சேர்ந்த 300 தீபன்களின் உயரடுக்கு படை குறித்து பதிவு செய்துள்ளனர். அவர்கள் பிளாட்டீயா சமரில் (கிமு 479) ஏதெனியர்களால் அழிக்கப்பட்டனர். எரோடோடஸ் அவர்களை தீபன்கள் மத்தியில் உள்ளவர்களில் "முதன்மையானவர்களும், சிறந்தவர்களும்" என்று குறிப்பிடுகிறார் ( πρῶτοι καὶ ἄριστοι ). கிரேக்க வரலாற்றாளரான டியோடரஸ் டெலியம் சமரில் (கிமு 424) ஈடுபட்ட தீப்சின்  300 தேர்ந்தெடுக்கப்பட்ட வீரர்கள்  ( ἄνδρες ἐπίλεκτοι ) குறித்து பதிவு செய்துள்ளார். இவற்றில் எதிலுமே புனித இணைப்படை என்ற பெயரைக் குறிப்பிடவில்லை என்றாலும், இவை புனித இணைப்படை அல்லது குறைந்தபட்சம் அதன் முன்னோடி படையைக் குறிப்பதாக இருக்கலாம்.
கட்டமைப்பு
புளூடார்ச்சின் கூற்றுப்படி, சமூக வகுப்பைப் பொருட்படுத்தாமல், திறமை, தகுதி ஆகியவற்றை அடிப்படையாகக் கொண்டு 300  வீரர்கள்  கோர்கிதாசால் தேர்ந்தெடுக்கப்பட்டனர். இவர்களுக்கு தகுந்த பயிற்சிகள் அளிக்கபட்டு, துணுவு கொண்ட வீரர்களாக ஆக்கபட்டனர். இவர்கள் 150 இணைகளாக பிரிக்கபட்டனர். ஒவ்வொரு இணையும் ஒரு மூத்த வீரரையும், ஒரு இளம் வீரரையும் கொண்ட ஓரினச் சேர்க்கையாளர்களாக இருந்தனர். கடுமையான போர்களின்போது இவர்கள் மற்ற சாதாரண தரைப்படை வீரர்களுக்கு உற்சாகம் ஊட்டும் வகையில் அவர்களுக்கு முன் அணிவகுத்துச் செல்வர். போரில் இணையர் ஒருவரைவிட்டு ஒருவர் பிரியாமல் ஒன்றாகவே போரிவர். கடும் போர்களில் மட்டுமே இந்த வீரர்கள் களமிறக்கப்படுவர். நாக்ராட்டிசின் அதீனியஸ் புனித இணைப் படையினரை "காதலர்கள் மற்றும் அவர்களுக்குப் பிடித்தவர்கள்" என்று பதிவு செய்கிறார். இவர்கள் குறித்து பாலியானஸ் விவரிக்கும்போது புனித இணைப்படையில் உள்ளவர்கள் "அன்பின் பரஸ்பர கடமைகளால் ஒருவருக்கொருவர் அர்ப்பணிக்கப்பட்ட" வீரர்கள் என்கிறார்.
அடிக்குறிப்புகள்
பகுப்பு:தீப்சின் மேலாதிக்கம்
கடப்பாக்கம்
கடப்பாக்கம் (Kadapakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் ஊராட்சி ஒன்றியத்தில் அமைந்திருந்தது.
சென்னையுடன் இணைத்தல்
பெருநகர சென்னை மாநகராட்சி விரிவாக்கத்தின் போது, கடப்பாக்கம் ஊராட்சி, சென்னை மாவட்டத்தின், திருவொற்றியூர் வட்டத்தின் ஒரு வருவாய் கிராமமாக இணைக்கப்பட்டு, பெருநகர சென்னை மாநகராட்சியின், மண்டல எண் 2-இல் சேர்க்கப்பட்டுள்ளது.
இது பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சென்னை சுற்றுப் பகுதிகள்
பருநடு நீளுருண்டை
பருநடு நீளுருண்டை அல்லது தட்டைக் கோளவுரு (oblate spheroid) என்பது நீள்வட்டத்தின் சிற்றச்சை (சிறிய அச்சை)ச் சுழல் அச்சாகக் கொண்டு சுழற்றினால் பெறும் நீளுருண்டை. அச்சு முனைவழியாகச் செல்லும் சுற்றளவை விட, அச்சுக்குச் செங்குத்தான திசையில், அச்சைச் சரிசமமமாக வெட்டும் பகுதியில் அமைந்த நடுவளையத்தின் சுற்றளவு பெரியதாக இருக்கும். இதனால் இதற்குப் பருநடு நீளுருண்டை என்று பெயர். இது பூசணிக்காய் போல் இருப்பதால் பூசணி நீளுருண்டை என்றும் கூறலாம். இதற்கு மாறாக ஒரு நீள்வட்டத்தின் பெரிய அச்சைச் (பேரச்சைச்) சுழலச்சாகக் கொண்டு சுழற்றிப்பெறும் நீளுருண்டை இளைநடு நீளுருண்டை (prolate spheroid) எனப்படும்.
எல்லா நீளுருண்டைகளையும் விளக்குவதைப் போல இந்த பருநடு நீளுருண்டையையும் அதன் அச்சு நீளங்களைக் கொண்டு விளக்கலாம். பொதுவாக ஒரு நீளுருண்டைக்கு மூன்று செங்குத்தான அச்சுகள் இருக்கும். இந்தப் பருநடு நீளுருண்டையில் நடுவளையத்தை தொடும் இரு செங்குத்தான பேரச்சுகளின் அரைநீளங்களும் ஒரே அளவாக இருக்கும்; மூன்றாவது அச்சான சுழலச்சின் அரைநீளம் அவற்றைவிடச் சிறியதாக இருக்கும்.
பருநடு நீளுருண்டைக்குச் சிறந்த எடுத்துக்காட்டு புவி ஆகும் (மேற்பரப்பு மலைமடுக்களுடன் இருப்பதை நீக்கிப் பார்த்தால்). பூசணிக்காயும் ஏறத்தாழ பருநடு நீளுருண்டை வடிவினதே. புவியின் சுழலச்சின் முனைகளைத் தொட்டுச் செல்லும் வளயத்தின் நீளம், புவியின் நடுவட்டத்தின் (நில நடுவரையின்) சுற்றளவைவிட மிகவும் சிறிதளவே குறைவாக இருக்கும்.
மேற்பரப்பளவு
ஒரு நீள்வட்டத்தின் சிற்றச்சு b, அதன் பேரச்சு a ஐ விடச் சிறியதாக இருக்கும். b < a. இப்படியான பருநடு நீளுருண்டையின் மேற்பரப்பைக் கீழ்க்காணுமாறு வருவிக்கலாம்:
பருநடு நீளுருண்டை Oz என்னும் கோட்டை அச்சாகக்கொண்டு சுழற்றிப் பெறும் திண்மம். இதில் e என்பது மையவிலகுமை அல்லது மைய விலகெண் (eccentricity). (நீளுருண்டை என்னும் கட்டுரையைப் பார்க்கவும். இந்த வாய்பாட்டை வுல்பிரம் தளத்தில் காணலாம் ).
உயரக்கிடை விகிதம்
பருநடு நீளுருண்டையின் உயரக்கிடை விகிதம் என்பது, b : a ஆகும். இது சுழலச்சின் அரை நீளத்துக்கும் நடுவளையத்தின் விட்டத்தின் அரைநீளத்துக்கும் இடையேயான விகிதம்.
ஏறத்தாழ பருநடு நீளுருண்டை வடிவத்திலேயே புவியும் பற்பல கோள்களும் உள்ளன (மேற்பரப்பில் உள்ள மலை மடுக்களைத் தவிர்த்துப்பார்த்தால்). புவியின் நடுவளைய விட்டத்தின் அரை நீளமும் சுழலச்சின் அரை நீளமும் ஏறத்தாழ ஒரே அளவுடையனவே (புவியின் a = 6378.137 கி.மீ.ம,  b ≈ 6356.752 கி.மீ, இதன் உயரக்கிடை விகிதம் 0.99664717, தட்டைமை அல்லது தட்டைமம் 0.003352859934). எனவே இது நிலப்படத்தை வரையும் பலரும் (நிலப்படவரைநர்) எடுத்துக்கொள்வது போல சீரான பருநடு நீளூருண்டை வடிவம் ஆகும்.
வெளியிணைப்புகள்
பகுப்பு:திண்மங்கள் பகுப்பு:நீளுருண்டைகள் பகுப்பு:புவியியல்
இக்லாஸ் சட்டமன்றத் தொகுதி
இக்லாஸ் சட்டமன்றத் தொகுதி (Iglas (Vidhan Sabha constituency) என்பது, உத்தரப் பிரதேச சட்டமன்றத்துக்கான தொகுதியாகும். . இது ஹாத்ரஸ் மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:அலிகர் மாவட்டம்
திருப்பருத்திக்குன்றம் ஊராட்சி
திருப்பருத்திக்குன்றம் ஊராட்சி (Thiruparuthikundram Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1518 ஆகும். இவர்களில் பெண்கள் 751 பேரும் ஆண்கள் 767 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கோயில்கள்
காஞ்சிபுரத்தின் புறநகரில் அமைந்துள்ள இந்த சமண கோயில் பண்டைய காலத்தில் காஞ்சிபுரத்தில் சமண மதம் இருந்ததற்கு ஒரு சிறந்த எடுத்துக்காட்டு உள்ளது. 9 ஆம் நூற்றாண்டில் பல்லவர்களால் கட்டப்பட்ட இந்த இரண்டு சமண கோவில்கள் திரிலோக்யநாத கோயில் மற்றும் சந்திர பிரபா கோயில் என அழைக்கப்படுகின்றன. இந்த இரட்டை கோயில்கள் அமைந்துள்ள புறநகர்ப் பகுதி “ஜைனா காஞ்சி” என்று அழைக்கப்படுகிறது. கோயிலின் கூரையில் சுற்றுலாப் பயணிகள் அழகிய ஓவியங்களைக் காணலாம். மகாவீரரின் பிரதான தெய்வம் பிரகாசமான இளஞ்சிவப்பு கல்லால் ஆனது. மஞ்சள் கல்லால் கட்டப்பட்ட கோவிலில் 9 ஆம் நூற்றாண்டைச் சேர்ந்த கல்வெட்டுகள் உள்ளன. தற்போது இந்த கோயில் தமிழ்நாடு தொல்பொருள் துறையின் கட்டுப்பாட்டில் உள்ளது.
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வாள்வாங்கி
வாள்வாங்கி (valvanki ) என்ற ஊர் தமிழ்நாட்டின், விருதுநகர் மாவட்டம், அருப்புக்கோட்டை வட்டத்தில் செட்டிக்குறிச்சிக்கு உட்கடை கிராமமாக அமைந்துள்ளது. இந்த ஊர் மதுரையில் இருந்து அருப்புக்கோட்டை வழியாக தூத்துக்குடி செல்லும் தேசிய நெடுஞ்சாலை '45 பி' இல் அருப்புக்கோட்டை பந்தல்குடிக்கு இடையில் அருப்புக்கோட்டைக்குத் தெற்கில் 8 ஆவது கிலோ மீட்டரில் அமைந்துள்ளது.
தோற்றம்
இவ்வூர் இராமநாதபுரம் சேதுபதி சமத்தானத்தின் கீழ் கட்டுப்பட்ட ஊர் ஆகும். பிள்ளைமுத்து என்ற சமத்தான பணியாளரால் நானூறு ஆண்டுகளுக்கு முன்னர் இவ்வூர் உருவாக்கப்பட்டது. எனவே தொடக்கத்தில் பிள்ளைமுத்துபுரம் என்று அழைக்கப்பட்டது. பின்னர் வாள்வாங்கி என்று அழைக்கப்படுகிறது.
பெயர்க்காரணம்
இவ்வூருக்குத் தாய்ப்பகுதியான செட்டிக்குறிச்சியும் அருகாமை கிராமங்களும் கம்பளத்து நாயக்க மரபு நில்க்கிழார்களால் ஆளப்பட்டு வந்தது. அங்கு இடிந்த நிலையில் உள்ள அரண்மனை எச்சங்கள் உள்ளன.னைக்குலத்தின் இளைய நிலக்கிழார் சாரங்குராசன் மீது காம இச்சை கொண்ட தன் சித்தியின் சதியால் தன் தந்தையாலே கொல்லப்பட்டார். அவர் கொலை செய்யப் பயன்படுத்தப்பட்ட வாள் இறையாற்ற்ல் மறைக்கப்பட்டதாக இப்பகுதியினர் நம்புகின்றனர். அவர் கொல்லப்பட்ட இடம் வாள்வாங்கியின் காட்டுப் பகுதியாகும். எனவே இவ்வூர் வாள்வாங்கி என்று பெயர் பெற்றதாக இப்பகுதி மக்கள் கூறுகின்றனர்.
இங்கு சராசரியாக நான்கு ஆண்டுகளுக்கு ஒருமுறை புரவித்திருவிழா நடைபெறுகிறது. இப்புரவி மீது எந்தவிதமான இறைச்சின்னங்கள் வைக்கப்படுவது இல்லை. வெள்ளை வேட்டிகள் மட்டுமே குதிரையின் முதுகின் மீது குறுக்கே இடப்படுகின்றன. இக்குதிரை அரண்மனையில் இருந்து சாரங்குராசன் கொலை செய்யப்பட்ட இடம் வரை செல்கின்றது.
மக்கள்தொகை
இவ்வூர் மக்கள்தொகை 1610 பேர் ஆவர். இவரில் ஆண்கள் 670 பேர்,பெண்கள் 720 பேர், குழந்தைகள் 260 பேராக அமைகின்றனர்.
பள்ளிகள்
இப்பகுதியில் கீழ்வரும் பள்ளிகள் உள்ளன.
மேற்கோள்கள்
பகுப்பு:விருதுநகர் மாவட்டத்திலுள்ள கிராமங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மோனோ ஐதரசன் பாசுபேட்டு
மோனோ ஐதரசன் பாசுபேட்டு (Monohydrogen phosphate) என்பது [HPO4]2- என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் அயனியாகும். O-H பிணைப்பு இடம்பெற்றுள்ளது என்பதைக் காட்டுவதற்காக [PO3(OH)]2- என்றும் இதன் வாய்ப்பாட்டை எழுதலாம். ஈரைதரசன் பாசுபேட்டுடன் மோனோ ஐதரசன் பாசுபேட்டும் இயற்கையில் பரவலாகக் கிடைக்கிறது. இவற்றின் உப்புகள் உரங்கள் மற்றும் சமையலில் பயன்படுத்தப்படுகின்றன. பெரும்பாலான மோனோ ஐதரசன் பாசுபேட்டு உப்புகள் நிறமற்றவை, நீரில் கரையக்கூடியவை மற்றும் நச்சுத்தன்மையற்றவையாக உள்ளன. ஒற்றை ஐதரசன் பாசுபேட்டு என்றும் இதை அழைக்கலாம்.
அமில-கார சமநிலை
பாசுபாரிக் அமிலத்தை பாசுபேட்டாக மாற்றும் வினையில் மோனோ ஐதரசன் பாசுபேட்டு ஒரு வேதியியல் இடைநிலையாகும்
மேற்கோள்கள்
பகுப்பு:அயனிகள் பகுப்பு:பாசுபேட்டுகள்
மைனா
மைனா ஸ்டார்லிங் (ஸ்ட்டேண்டிடே) குடும்பத்து பறவையாகும். பசரீன் பறவைகள் குழுவைச் சேர்ந்த இவை, இயற்கையாகக் கிழக்காசியாவில் மட்டுமே வாழ்கின்றன, எனினும் இவற்றின் பல வகைகள், வட அமெரிக்காவுக்கும், சாதாரண மைனா தென்கிழக்கு அவுஸ்திரேலியாவுக்கும் அறிமுகம் செய்யப்பட்டுள்ளன.
மைனாக்கள் வலுவான பாதங்களைக் கொண்ட, நடுத்தர அளவிலான பசரீன்களாகும். இவற்றின் பறப்பு வலுவானதும் நேரானதுமாகும். இவை கூட்டமாக வாழ்வன. இவை விரும்பும் வாழிடம் ஓரளவு திறந்த வெளிகளாகும். இவை பூச்சிகளையும், பழங்களையும் உண்ணுகின்றன. பல வகைகள் மனித வாழிடங்களுக்கருகில் வசிப்பதுடன், எல்லாவகை உணவுகளையும் உண்ணக்கூடியன.
உடல் நிறம் பொதுவாகக் கடுமையானது, அதிகம் மண்ணிறம். சில வகைகள் மஞ்சள் நிறத்திலான தலை அலங்காரங்களைக் கொண்டுள்ளன.பெரும்பாலான வகைகள் பொந்துகளிலேயே கூடு கட்டி வாழுகின்றன.
மேற்கோள்கள்
பகுப்பு:மைனா
செம்மார்பு தேன்சிட்டு
செம்மார்பு தேன்சிட்டு (Red-chested sunbird) பறவை (சின்னிரிஸ் எரித்ரோசெர்கசு) என்பது நெக்டரினிடே குடும்பத்தில் உள்ள ஒரு வகை பறவையாகும். இது புருண்டி, காங்கோ மக்களாட்சிக் குடியரசு, எத்தியோப்பியா, கென்யா, உருவாண்டா, தெற்கு சூடான், தன்சானியா மற்றும் உகாண்டா ஆகிய நாடுகளில் காணப்படுகிறது.
வகைப்பாட்டியல்
1857ஆம் ஆண்டில் வெள்ளை நைல் நதிக்கு அருகில் உள்ள மாதிரிகளை அடிப்படையாகக் கொண்டு 1857ஆம் ஆண்டில் குஸ்டாவ் ஹார்ட்லாப் என்பவரால் சிவப்பு மார்புடைய தேன்சிட்டு நெக்டாரினியா எரித்ரோசெர்கசு என விவரிக்கப்பட்டது.
மேற்கோள்கள்
பகுப்பு:கிழக்கு ஆப்பிரிக்க பறவைகள் பகுப்பு:தேன்சிட்டு
குள்ள கேவென்டிஷ் வாழை
குள்ள கேவென்டிஷ் வாழை (Dwarf Cavendish banana) என்பது பரவலாக வர்த்தக ரீதியாக வளர்க்கப்படும் வாழைமரமாகும். குள்ள கேவன்டிஷ் எனப் பெயர் வரக்காரணம் இதன் பொய்த்தண்டின் உயரமே தவிர பழத்தைக் குறிப்பதில்லை. இளம் தாவரங்களின் இலைகளில் கருஞ்சிவப்பு அல்லது ஊதா நிறப் பொட்டுகள் போன்று காணப்படுகின்றன. ஆனால் முதிர்ச்சியடைந்த இலைகளில் இவை காணப்படுவதில்லை. இது கேவென்டிஷ் குழுவிலிருந்து மிகவும் பொதுவாக பயிரிடப்படும் வாழை வகைகளில் கிராண்ட் நைனுடன் ஒன்றாகும்.
சாகுபடி வரலாறு
கவென்டிஷ் வாழையானது டேவன்ஷயரின் ஆறாவது கோமகனான வில்லியம் கேவென்டிஷ் என்பவர் ஞாபகமாக பெயரிடப்பட்டது. இவை ஐரோப்பாவில் முதன்முதலாக அறியப்பட்டதில்லை என்றாலும் 1834 இல் ஆல்டன் டவர்சின் மதகுருவால் கேவெண்டிஷிற்கு மரியாதை செலுத்தும்விதமாக அளிக்கப்பட்டது. காவென்டிஷின் தோட்டக்காரர் அவற்றைப் பயிரிட்டு வளர்த்தார். பாக்ஸ்டனால் இவ்வாழை வகைக்கு கேவண்டிஷின் பெயரிடப்பட்டது
இங்கு பயிரிடப்பட்ட இவ்வாழை 1850 களில் கப்பல் மூலமாக பசிபிக் கடல் வழியாக பல்வேறு இடங்களுக்கு அனுப்பப்பட்டன. இது கேனரி தீவுகளோடு முடிந்திருக்கலாம் என நம்பப்படுகிறது, சிலர் கேனரி தீவுகளில் உள்ள கேவண்டிஷ் வாழை பதினைந்தாம் நூற்றாண்டு முதல் இருந்ததாக நம்புகின்றனர். மற்றும் வேறு வழிகளிலும் அறிமுகப் படுத்தப்பட்டதாக நம்பப்படுகிறது. ஆரம்பத்தில் போர்த்துகீசிய தேடலாய்வாளர்களால் மேற்கு ஆப்பிரிக்காவிலிருந்து பெறப்பட்டு,பின்னர் கரிபியனுக்கு பரப்பியதாகவும் கருத்து நிலவுகிறது. ஆப்பிரிக்க வாழைப்பழங்கள் தென்கிழக்கு ஆசியாவிலிருந்து மடகாஸ்கருக்குள் முந்தைய ஆசுத்திரோனீசிய மாலுமிகளால் அறிமுகப்படுத்தப்பட்டன. 1888ஆம் ஆண்டில், கேனரி தீவுகளிலிருந்து வாழைப்பழங்கள் இங்கிலாந்திற்கு தாமஸ் பிளைப்பால் இறக்குமதி செய்யப்பட்டது. இந்த வாழைப்பழங்கள் தான் இப்பொழுதுள்ள குள்ள கேவென்டிஷ் இனத்தைச் சேர்ந்தவை என்று அறியப்படுகின்றன.
வகைப்பாட்டியல்
இதன் ஏற்றுக்கொள்ளப்பட்ட பெயரானது மூசா (ஏஏஏ குழு) 'குள்ள கேவென்டிஷ்' ஆகும். இதனுடைய ஒத்தப் பெயர்கள்: மற்ற பொதுவான பெயர்கள் குளூ கோம் காம், பிசாங்க் செர்னாடா, சீன வாசை, கேனரி வாழை முதலியன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:வாழையினங்கள்
ஜான் நேப்பியர்
ஜான் நேப்பியர் (John Napier of Merchistoun; 1550 – ஏப்ரல் 4, 1617) என்பவர் ஸ்கொட்லாந்தைச் சேர்ந்த கணிதவியலாளர், இயற்பியலாளர், மற்றும் வானியல் நிபுணர். மடக்கைகள், நேப்பியரின் எலும்புகள் என்ற எண்சட்டம், தசமப் புள்ளிகளை பரவலாகப் பயன்படுத்தியமை போன்றவைக்காக இவர் நினைவு கூரப்படுகிறார். நேப்பியரின் பிறந்த இடமான மேர்சிஸ்டன் அரண்மனை தற்போது நேப்பியர் பல்கலைக்கழகத்தின் ஒரு பகுதியாக உள்ளது.
வெளி இணைப்புகள்
பகுப்பு:ஸ்கொட்டிய கணிதவியலாளர்கள் பகுப்பு:ஸ்கொட்டிய வானியலாளர்கள் பகுப்பு:ஸ்கொட்டிய இயற்பியலாளர்கள் பகுப்பு:ஸ்கொட்டியக் கண்டுபிடிப்பாளர்கள் பகுப்பு:1550 பிறப்புகள் பகுப்பு:1617 இறப்புகள்
மலேசியர்கள்
உசாத்துணை
பகுப்பு:ஆசிய மக்கள்
ரசீதுர் ரகுமான்
ரசீதுர் ரகுமான் (Rashedur Rahman''), வங்காளதேசத் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
தி. ஞானசேகரன்
'''தி. ஞானசேகரன்''' ஈழத்தின் குறிப்பிடத்தக்க எழுத்தாளர்களுள் ஒருவரும் ஞானம் சஞ்சிகையின் ஆசிரியரும் ஆவார். இவர் இச்சஞ்சிகையை 2000ஆம் ஆண்டு சூனிலிருந்து வெளிக்கொண்டு வருவது குறிப்பிடத்தக்கது. தற்போது ஞானம் சஞ்சிகையை இணையத்தில் கிடைக்கக்கூடியவாறும் வெளியிட்டு வருகின்றார்.
வாழ்க்கைக் குறிப்பு
நீண்டகாலம் வைத்தியராகக் கடமை புரிந்து வரும் ஞானசேகரன் அவர்கள் யாழ்ப்பாணம் புன்னாலைக்கட்டுவன் என்னும் கிராமத்தைப் பிறப்பிடமாகக் கொண்டவர். ஆரம்பக் கல்வியினையும் இடைநிலைக் கல்வியினையும் யாழ்ப்பாணத்தில் மேற்கொண்டார். பின்னர் கொழும்பிலே தமது மருத்துவக் கல்வியினைப் பெற்றுக்கொண்டார். அதனைத் தொடர்ந்து மலையகத்திலே நீண்ட காலமாக வைத்தியராகக் கடமையாற்றி வருகின்றார். யாழ்ப்பாணத்திலும், கொழும்பிலும், மலையகத்திலும் அவர் பெற்றுக்கொண்ட நிறைந்த அநுபவங்களே அவரது சிறுகதைகளாகவும், குறுபுதினம்களாகவும், புதினங்களாகவும் மலர்ந்துள்ளதை அவதானிக்கலாம்.
இலக்கியப் படைப்புகள்
1960களிலிருந்து இற்றைய வரை எழுதி வரும் ஞானசேகரனது படைப்புகளில் 1977 இல் வெளிவந்த அவரது புதிய சுவடுகள் என்னும் புதினம் விதந்தோதத்தக்கது. அவரது குருதிமலை என்னும் நாவலும் அல்சேஷனும் ஒரு பூனைக்குட்டியும் என்னும் சிறுகதைத் தொகுதியும் பல்கலைக்கழகப் பாடநூல்களாக அங்கீகாரம் பெற்றுள்ளன. தமது படைப்பாற்றலால் பரிசில்கள் பலவற்றைப் பெற்றுக் கொண்டவர், அவரது சிறுகதைகளும், குறு புதினங்களும், புதினங்களும் ஈழத்துப் புனைகதை உலகில் முக்கிய இடத்தைப் பெறுகின்றன.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:வாழும் நபர்கள்
குலக்கொழுந்து
குலக்கொழுந்து 1981 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி கதை, திரைக்கதை வசனம் எழுத. டி. ஆர். ராமண்ணா இயக்கத்தில் வெளிவந்த இத்திரைப்படத்தில் ஜெய்சங்கர், ஸ்ரீபிரியா மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை கண்ணதாசன், வாலி, மு. மேத்தா ஆகியோர் இயற்றினர்.
மேற்கோள்கள்
பகுப்பு:1981 தமிழ்த் திரைப்படங்கள்‎ பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:சிறீபிரியா நடித்த திரைப்படங்கள்
தலை பெயர்க்கை
தலை பெயர்க்கை என்பது ஓர் உயிரினத்தில் இருக்கும் முழுமையான ஒரு தலையை இன்னொரு உயிரினத்துக்குப் பெயர்த்து வைக்கும் ஓர் அறுவைச் சிகிச்சையாகும். கழுத்தின் மேற்பகுதியில் இருந்து பெயர்க்கப்படும் இச்சிகிச்சையானது, மூளை பெயர்க்கையில் இருந்து வேறுபட்டது. நாய்கள், குரங்குகள், எலிகளில் இச் சிகிச்சை ஓரளவு வெற்றியுடன் மேற்கொள்ளப்பட்டுள்ளது. இதுவரை ஆவணப்படுத்தப்பட்ட மனிதத் தலை பெயர்க்கை நடைபெறவில்லை.
பகுப்பு:மருத்துவம்
புல்லக்கடம்பன் ஊராட்சி
புல்லக்கடம்பன் ஊராட்சி (Pullakkadamban Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2372 ஆகும். இவர்களில் பெண்கள் 1190 பேரும் ஆண்கள் 1182 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏ. ஈ. முத்துநாயகம்
முனைவர் A.E. முத்துநாயகம் அவர்கள் இந்திய விண்வெளி ஆய்வு மையத்தில் பணிபுரிந்த ஒரு முதன்மை விஞ்ஞானி ஆவார். இந்திய விண்வெளித் துறையின் கீழ் வரும் திரவ உந்துகை அமைப்பு மையத்தின் முதல் தலைவராகப் பணியாற்றியுள்ளார்.
எழுதிய புத்தகங்கள்
இவர் பல புத்தகங்களை எழுதியுள்ளார்
வெளி இணைப்புகள்
http://www.thehindu.com/news/national/astronautical-societys-aryabhatta-award-for-muthunayagam-saraswat/article4259752.ece
வெங்கடாசலபதி கோவில், திருவனந்தபுரம்
வெங்கடாசலபதி கோவில் (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.
வெங்கடாசலபதி, ஸ்ரீதேவி, பூதேவி
இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.
தரிசனம், சேவைகள் மற்றும் திருவிழாக்கள்
வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.
இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.
பிரசாதங்கள்
இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.
மேலும் காண்க
பகுப்பு:கேரள இந்துக் கோயில்கள் பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
லோட்டஸ் சிம்பொனி
ஐபிம் லோட்டஸ் சிம்பொனி விண்டோஸ் மற்றும் லினக்ஸ் இயங்குதளங்களுக்கானது
ஐபிஎம் லோட்டஸ் சிம்பொனி கீழ்வரும் பிரயோகங்களை உள்ளடக்கியுள்ளது.
வெளியிணைப்புக்கள்
பகுப்பு:ஐபிஎம் பகுப்பு:மென்பொருள் பகுப்பு:ஆரக்கிள் மென்பொருட்கள்
ஹாத்ரஸ் சட்டமன்றத் தொகுதி
ஹாத்ரஸ் சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது ஹாத்ரஸ் மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:ஹாத்ரஸ் மாவட்டம்
ஆலத்தூர் ஐராவதீஸ்வரர் கோயில்
ஆலத்தூர் ஐராவதீஸ்வரர் கோயில் தமிழ்நாட்டில் நாகப்பட்டினம் மாவட்டம், ஆலத்தூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செய்யாறு அரசினர் மகளிர் மேல்நிலைப் பள்ளி
thumb செய்யாறு அரசினர் மகளிர் மேல்நிலைப் பள்ளி திருவண்ணாமலை மாவட்டம் செய்யாறு வட்டத்தில் உள்ளது. இப்பள்ளி உயர்நிலைப்பள்ளியாக 1969-ம் ஆண்டு மு. கருணாநிதி மற்றும் அவர் துணைவியார் திருமதி. தயாளு அம்மாள் ஆகியோரால் துவங்கப்பட்டது. 1988 –ம் ஆண்டு மேல்நிலைப்பள்ளியாக தரம் உயர்த்தப்பட்டது. தற்போது 2500 மாணவிகளும் 70 ஆசிரிய ஆசிரியைகளும் பணியாற்றி வருகின்றனர். ஆறாம் வகுப்பு முதல் பன்னிரண்டாம் வகுப்பு வரை கற்பிக்கப்படுகிறது.
பள்ளியில் இயங்கி வரும் அமைப்புகள்
<references group="தமிழகப்பள்ளிகள் " />
நாட்டு நலப்பணித்திட்டம்
நாட்டுநலப்பணித்திட்டம் 2000-ம் ஆண்டு இப்பள்ளியில் துவங்கப்பட்டது. இதில் 11 மற்றும் 12 ஆம் வகுப்பு மாணவியர் இணைந்துள்ளனர்.
சாரண சாரணியர் இயக்கம்
சாரண சாரணியர் இயக்கம் 1987 ஆம் ஆண்டு துவக்கப்பட்டது. சுமார் 120 மாணவிகள் இந்த இயக்கத்தில் தம்மை இணைத்துக் கொண்டுள்ளனர்.
செஞ்சிலுவை சங்கம்
செஞ்சிலுவை சங்கம் 1984-ம் ஆண்டு இப்பள்ளியில் துவங்கப்பட்டது. ஏறத்தாழ 400 மாணவர்கள் செயலாற்றுகின்றனர்.
பகுப்பு:திருவண்ணாமலை மாவட்டத்திலுள்ள அரசுப் பள்ளிகள் பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
அலஸ்டயர் பிரெஸ்சிங்டன்
அலஸ்டயர் பிரெஸ்சிங்டன் (Alastair Bressington, பிறப்பு: நவம்பர் 28 1979) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் கலந்து கொண்டுள்ளார். 2000-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
பிரித்துத் தீர்த்தல்
பிரித்துத் தீர்த்தல் என்பது ஒரு சிக்கல் தீர்வு உத்தி ஆகும். ஒரு சிக்கலை சிறு கூறுகளாகப் பிரித்து, அந்தக் கூறுகளை தீர்ப்பதன் மூலம் சிக்கலின் முழுமைக்கும் தீர்வு காணும் முறை இதுவாகும். பல சூழ்நிலைகளில் இது ஒரு அடிப்படை செயற்பாடு. எ.கா ஒரு நூல் எழுதுவது என்றால், அந்த நூலின் பாகங்களை பிரித்து அவற்றை ஒவ்வொன்றாக எழுதி, பின்னர் நூலாகத் தொகுக்கலாம்.
பகுப்பு:சிக்கல் தீர்வு
தின்னஅள்ளி ஊராட்சி
தின்னஅள்ளி ஊராட்சி (Dhinnahalli Gram Panchayat), தமிழ்நாட்டின் தர்மபுரி மாவட்டத்தில் உள்ள நல்லம்பள்ளி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5185 ஆகும். இவர்களில் பெண்கள் 2457 பேரும் ஆண்கள் 2728 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இசுதானா சியார்கியா
இசுதானா சியார்கியா அல்லது சியார்கியா அரண்மனை (மலாய்: Istana Syarqiyyah; ஆங்கிலம்: Syarqiyyah palace ஜாவி: ايستان شرقية); என்பது மலேசியா, திராங்கானு மாநிலத்தின் மன்னரான சுல்தான் மிசான் சைனல் அபிடின் (Sultan Mizan Zainal Abidin) அவர்களின் அதிகாரப்பூர்வ அரண்மனையாகும்.
இந்த அரண்மனை திராங்கானு, கோலா திராங்கானு, புக்கிட் செண்டரிங் (Bukit Chendering) எனும் இடத்தில் அமைந்துள்ளது. இந்த அரண்மனை திராங்கானு சுல்தானின் முக்கியமான அரண்மனை; மற்றும் அனைத்து அதிகாரப்பூர்வ விழாக்களும் இந்த அரண்மனையில் நடைபெறும்.
அரண்மனையின் உட்பகுதிக்குள் சுல்தான் மற்றும் திராங்கானுவின் அரச குடும்பங்களின் முக்கிய குடியிருப்புகள் உள்ளன. சியார்கியா (Syarqiyyah) என்ற பெயர் அரபு மொழியில் இருந்து பெறப்பட்டது.
'கிழக்கு ரத்தினம்' (East Gem) என்று பொருள்படும். இந்த அரண்மனை கட்டுவதற்கு RM 1 பில்லியன் செலவானது என்று அறியப் படுகிறது.
கட்டுமானம்
இந்த அரண்மனை 160,000 சதுர அடி பரப்பளவு கொண்டது. கட்டுமான வேலைகள் 2006-ஆம் ஆண்டு தொடங்கின. 2014 ஆம் ஆண்டில் முழுமையாக முடிக்கப்பட்டது. 4 கட்டங்களைக் கொண்டுள்ளது.
அரண்மனை வளாகத்தின் கட்டுமானத்தின் முதல் மற்றும் இரண்டாம் கட்டங்களில் மண் வேலைகள், தடுப்புச் சுவர்கள், குளங்கள், வடிகால், குழாய்கள், நிர்வாக அலுவலகம், விழா மண்டபம், நீர்க் குழாய்க் கூடம் மற்றும் மின் பணிகள் மேற்கொள்ளப்பட்டன.
மூன்றாவது மற்றும் நான்காவது கட்டங்களில் மண்வேலைகள், சடங்கு அரங்குகள், அரண்மனை காவலர் அலுவலகங்கள், வழிப்பாட்டுத் தளங்கள், அரங்குகள், தெருக்கள், வாகன நிறுத்துமிடங்கள், இசுலாமிய அரங்குகள், சுல்தானின் பிரதான குடியிருப்பு மற்றும் உள்துறை அலங்கார வேலைகள் மேற்கொள்ளப்பட்டன.
கட்டிடக்கலை
சியார்கியா அரண்மனை பாரம்பரிய திராங்கானு கட்டிடக்கலை மற்றும் இஸ்லாமிய கட்டிடக்கலை ஆகியவற்றின் கலவையைக் கொண்டுள்ளது. ஸ்பெயின், அண்டலூசியா (Andalusia) எனும் இடத்தில் உள்ள அல்ஹம்ப்ரா (Alhambra) வரலாற்று கட்டிடத்தின் கூறுகளையும் கொண்டுள்ளது.
மேற்கோள்கள்
பகுப்பு:திராங்கானு பகுப்பு:மலேசியக் கட்டிடக்கலை‎ பகுப்பு:மலேசிய அரண்மனைகள் பகுப்பு:மலேசிய அரசர்கள்
வர்க்கப்படுத்தப்பட்ட முக்கோண எண்
எண் கோட்பாட்டில் முதல் n கன எண்களின் கூடுதல்,  n -ஆம் முக்கோண எண்ணின் வர்க்கத்திற்குச் சமமாக இருக்கும்.
சிலசமயங்களில் இம்முற்றொருமை நிகோமாக்கஸ் தேற்றம் என அழைக்கப்படுகிறது.
வடிவவியல் விளக்கம்
வர்க்கப்படுத்தப்பட்ட முக்கோண எண்கள்:
இந்த எண்களை வடிவ எண்களாகவும், முக்கோண எண்கள் மற்றும் சதுர பிரமிடு எண்களின் நான்கு பரிமாண மீப்பிரமிடு பொதுமைப்படுத்தலாகவும் கருதலாம்.